ଖପ୍ରାଖୋଲ ୨୧/୧୧(ତାପସ ରଞ୍ଜନ ବେହେରା) ବଲାଙ୍ଗିର ଜିଲ୍ଲା ଖପ୍ରାଖୋଲ ଥାନା ପୋଲିସ୍ ସୋମବାର ସକାଳେ ଚଢାଉ କରି ୬ ଶିଶୁ ସମେତ ୧୦ ଜଣ ଶ୍ରମିକ ଉଦ୍ଧାର କରିଛି। ସୂଚନା ଅନୁସାରେ ଖପ୍ରାଖୋଲ ପୋଲିସ ପେଟ୍ରୋଲିଙ୍ଗ ସମୟରେ ଗୋଟିଏ ବୋଲେରୋ ରେ କିଛି ଲୋକ ଭର୍ତ୍ତି ହୋଇ ଦୃତ ଗତିରେ ଯାଉଥିବା ଦେଖି ପୋଲିସ ଗାଡିକୁ ଅଟକାଇଥିଲା।
ପଚରାଉଚୁରା କରିବାରୁ ସମସ୍ତ ଶ୍ରମିକ ବରଗଡ଼ ଜିଲ୍ଲା ଗାଇସିଲେଟ ଥାନା ଅଂଚଳର ଯୁଗୀମଠ ଗ୍ରାମର ବୋଲି ଜଣାଯାଇଛି l ଉଦ୍ଧାର ମଧ୍ୟ ରେ ୫ଜଣ ମହିଳା ,୫ ଜଣ ପୁରୁଷ ସମେତ ୬ ଜଣ ଶିଶୁ ଥିବା ବେଳେ ବେଆଇନ ଦାଦନ ଚାଲାଣ ଅଭିଯୋଗ ରେ ଦାଦନ ସର୍ଦ୍ଦାର ପଞ୍ଚା ସୁନା ସହଯୋଗୀ ଅପିନ ଦଣ୍ଡସେନା ଓ ଗାଡ଼ି ଡ଼୍ରାଇଭର ପିତାମ୍ବର ସୁନାନି କୁ ଗିରଫ କରି କୋର୍ଟ ଚାଲାଣ କରାଯାଇଛି।
ଯାଜପୁର ଜିଲ୍ଲା ଦଶରଥପୁର ବ୍ଲକ କମାରଡ଼ିହ ପଂଚାୟତ କାର୍ଯ୍ୟାଳୟ ପରିସରରେ ପଂଚାୟତ ର ସରପଞ୍ଚ ଭାବେ ଚିତ୍ତ ରଞ୍ଜନ ନାୟକ ଆଜି ନିଜର ଦାୟିତ୍ବ ଗ୍ରହଣ କରିଛନ୍ତି ପ୍ରଥମେ ପଂଚାୟତ କାର୍ଯ୍ୟାଳୟରେ ପୂଜାର୍ଚନା କରିବା ପରେ ସେ ପୂର୍ବତନ ସରପଞ୍ଚ ସ୍ମିତରାଣୀ ବିଶ୍ବାଳଙ୍କଠାରୁ ଦାଇତ୍ୱ ଗ୍ରହଣ କରିଛନ୍ତି। ଏହି ଅବସରରେ ପଂଚାୟତ ର ବହୁ ବିଶିଷ୍ଟ ବ୍ୟକ୍ତି ତାଙ୍କୁ ସ୍ବାଗତ କରିଥିଲେ। ଏଥିସହିତ ପଞ୍ଚାୟତର ଉନ୍ନୟନମୂଳକ କାର୍ଯ୍ୟ ପାଇଁ ପଞ୍ଚାୟତର ବହୁ ବୁଦ୍ଧିଜୀବୀ ଏବଂ ସ୍ୱୟଂ ସହାୟକ ଗୋଷ୍ଠୀ ମହିଳାଙ୍କ ସହ ଆଲୋଚନା କରିଥିଲେ । ଚିତ୍ତ ରଞ୍ଜନ ସମସ୍ତ ଙ୍କ ସହଯୋଗ ନେଇ ପଂଚାୟତ ର ବିକାଶ କରିବାକୁ ପ୍ରତିଶ୍ରୁତି ଦେଇଛନ୍ତି।
